open-index/open-wikipedia-markdown huggingface dataset:
Gump Worsley

**Lorne John ”Gump” Worsley** (14. toukokuuta 1929 Montreal, Québec, Kanada – 26. tammikuuta 2007 St. Hyacinthe, Québec) oli kanadalainen jääkiekkomaalivahti.

Worsley pelasi NHL:ssä kaudet 1952–1974. Uransa hän aloitti New York Rangersissa, jossa voitti heti ensimmäisellä kaudellaan Calder Trophyn NHL:n parhaana tulokkaana. Seuraavaksi kaudeksi hänet lähetettiin kuitenkin WHL-liigassa pelanneeseen Vancouver Canucksiin. Syksyllä 1954 Worsley palasi Rangersiin, jossa pelasi seuraavat yhdeksän kautta.

Vuonna 1963 Worsley kaupattiin Montreal Canadiensiin yhdessä Leon Rochefortin, Dave Balonin ja Len Ronsonin kanssa. Vaihdossa Rangers sai toisen tulevan Hockey Hall of Fame -maalivahdin Jacques Planten, Phil Goyetten ja Donny Marshall. Montrealissa Worsley pelasi runsaat kuusi kautta, joiden aikana hän torjui Canadiensin neljään Stanley Cup -voittoon. Tuona aikana hänet palkittiin myös kahdesti Vezina Trophyllä, joka annettiin vähiten maaleja päästäneen joukkueen maalivahdille.

Lentopelosta kärsinyt Worsley päätti lopettaa uransa kesken kautta 1969–1970, sillä NHL-ohjelma vaati jatkuvaa lentämistä. Minnesota North Starsin toimitusjohtaja Wren Blair onnistui kuitenkin taivuttelemaan Worsleyn vielä palaamaan kaukaloon saman kauden aikana. Worsley lopetti virallisesti uransa 44-vuotiaana vuonna 1974. Hänet muistetaan myös yhtenä viimeisistä ilman kasvosuojusta pelanneista maalivahdeista. Worsley käytti kasvosuojusta vain viimeisissä kuudessa ottelussaan (Andy Brown oli viimeinen ilman kasvosuojusta pelannut NHL-maalivahti).

Yhteensä Worsley pelasi NHL:ssä 861 runkosarjaottelua, joista voitti 335 ja hävisi 352. Hän jakaa 352 häviöllään NHL-ennätyksen Curtis Josephin kanssa. Nollapelejä Worsley torjui 43. Pudotuspeleissä hän pelasi 66 ottelussa, joista voitti 40. Worsley valittiin vuonna 1980 Hockey Hall of Fameen.

Worsley kuoli 26. tammikuuta 2007 St. Hyacinthessä. Hän oli aiemmin viikolla joutunut sairaalahoitoon saatuaan sydänkohtauksen.

## Saavutuksia
* Stanley Cup -mestaruus 1965, 1966, 1968, 1969
* Calder Trophy 1953 (paras tulokas)
* Vezina Trophy 1966 ja 1968
*  1968 ja  1966
* ssa 1961, 1962, 1965 ja 1972
* Hockey Hall of Fameen 1980

## Lähteet
*
*
*

### Viitteet
Tevä

**Tevä** tai **Teväsaari** on saari Oulujärven Paltaselällä Paltamon kunnassa Kainuussa. Saari sijaitsee noin kahdeksan kilometriä Kajaanin Paltaniemen kylältä pohjoiseen ja noin yhdeksän kilometriä Paltamon kirkonkylältä lounaaseen. Sen pinta-ala on noin 1,4 neliökilometriä. Saari on asumaton lukuun ottamatta kesäasuntoja.

Tevä muodostuu kahdesta laajemmasta maa-alasta, joita yhdistää kapea soinen kannas. Kannaksen poikki on aikoinaan kaivettu kanava, joka on lyhentänyt venematkaa Melalahdesta Paltaniemelle. Saaren korkeimmat kohdat nousevat noin viisi metriä Oulujärven keskimääräisen pinnantason yläpuolelle. Saarella on yli 10 kesäasuntoa, joista suurin osa sijaitsee saaren luoteisosassa. Saaren luoteiskärjessä, Purjeniemessä, sijaitsee vanha tervahauta.

## Lähteet
Välikari

**Välikari** voi tarkoittaa seuraavia maantieteellisiä kohteita:

* Välikari, saari Haukiputaan edustalla.
* Välikari, saari Kemin edustalla.
* Välikari, pieni luoto Kemin edustalla.
* Välikari, saari Yli-Kitkan Naatikkalahdessa Kuusamossa.
* Välikari, saari Yli-Kitkan Tolvanselällä Kuusamossa.
* Välikari, saari Luvian edustalla.
* Välikari, saari Ylifäärttin selällä Luvialla.
* Välikari, saari Oulunsalon edustalla.
* Välikari, saari Yli-Kitkan Riihisalmen itäpäässä Posiolla.
* Välikari, saari Rymättylän edustalla.
* Välikari, saari Tornion edustalla.
* Välikari, saari Kirstansuntin selällä Uudenkaupungin edustalla.
* Välikari, saari Hahtemaanaukossa Uudenkaupungin edustalla.
Intiannorsu

**Intiannorsu** (*Elephas maximus indicus*) on yksi aasiannorsun alalajeista. Lisäksi intiannorsu on aasiannorsun eli koko lajin vanha nimitys. Intiannorsun pääasiallinen elinalue rajoittuu Intian alueelle, mutta lajia esiintyy pieninä populaatioina myös muun muassa Bangladeshissa, Bhutanissa, Vietnamissa, Kiinassa (hävinnyt luonnosta), Nepalissa, Kambodžassa, Malesiassa, Laosissa ja Thaimaassa.

## Lähteet
Välikari (Haukipudas)

**Välikari** on karikon ympäröimä saari Perämerellä Martinniemen kaupunginosassa Haukiputaalla Oulussa noin kilometrin etäisyydellä mantereesta. Lähimmät saaret ovat Kriisi ja Laitakari. Välikarissa on muutamia loma-asuntoja. Saaressa on kasvaa kuusimetsää ja katajia.

## Lähteet
Long Islandin taistelu

**Long Islandin taistelu** käytiin Yhdysvaltain vapaussodassa 27. elokuuta 1776. Taistelu oli ensimmäinen Yhdysvaltain itsenäisyysjulistuksen allekirjoituksen jälkeen ja koko sodan suurin.

Taistelun tuloksena amerikkalaiset vetäytyivät Long Islandilta ja brittijoukot pääsivät hyökkäämään New Yorkiin.

## Taustaa
Vetäydyttyään Bostonista 17. maaliskuuta 1776 Britannian kuninkaallinen laivasto vetäytyi Nova Scotiaan. Kenraaliluutnantti George Washington ennakoi brittien hyökkäävän seuraavaksi New Yorkin kaupunkiin. Hän asetti 19&nbsp;000 sotilasta asemiin Long Islandille ja Manhattanille, joissa linnoituksia myös vahvistettiin..

Yhdysvaltain itsenäisyysjulistus oli hyväksytty siirtokuntien kongressissa 4. heinäkuuta 1776 Philadelphiassa. Samoin heinäkuussa britit olivat perustaneet toimintansa päämajan Staten Islandille..

Brittien ylipäällikkö kenraaliluutnantti William Howe sekä operatiivisesta johtamisesta vastanneet kenraalimajurit Charles Cornwallis ja Henry Clinton johtivat alun perin 4&nbsp;000 sotilaan armeijaa, jota vahvistettiin seitsemän viikon aikana tuomalla amiraali Richard Howen johtamilla yli 20&nbsp;000 sotilaalla.

## Taistelu

Washington sai ilmoituksen brittien aikeista ylittää Brooklynin ja Staten Islandin välinen kapea salmi 22. elokuuta 1776. Puolet Washingtonin armeijasta puolusti Long Islandia kenraalimajuri Israel Putnamin johdolla ja loput Manhattania. Clintonin johdattamana brittijoukot onnistuivat 27. elokuuta yllättämään Putnamin joukkojen vasemman sivustan. Amerikkalaisten puolustus romahti nopeasti. Muut brittien kolonnat yhtyivät hyökkäykseen ja saivat huonosti koulutetut vapaaehtoisjoukot vetäytymään. Vain taaimmaisessa puolustuslinjassa olleet marylandiläiset joukot pelastuivat brittien hyökkäyksiltä ja välttyivät vangitsemiselta.

Brittien suureksi yllätykseksi amerikkalaiset evakuoivat joukkonsa 30. elokuuta 1776 Long Islandilta yön pimeyden ja aamulla nousseen sankan sumun turvin. Tappiosta huolimatta yli 9&nbsp;000 sotilaan menestynyt pelastaminen sotavankeudelta toi Washingtonille ylistystä rintaman molemmin puolin.

## Lähteet
*
*
*

### Viitteet

## Aiheesta muualla

*Thrilling Incidents: The Battle of Long Island
Waiting for the Dawn

**Waiting for the Dawn** on Kotipelto-yhtyeen ensimmäinen albumi. Se julkaistiin Suomessa vuonna 2002 Kotipellon oman High and Loud -levy-yhtiön kautta, ja sijoittui Suomen albumilistalla parhaimmillaan sijalle 12. Muualla maailmassa albumin julkaisi Century Media lukuun ottamatta Japania, jossa julkaisija oli Avalon.

*Waiting for the Dawnin* sanoitukset käsittelevät muinaista Egyptiä, ja samaa teemaa noudattelevan kansitaiteen on piirtänyt Iron Maidenille tekemistään töistä tunnettu Derek Riggs. Albumilla vierailee useita tunnettuja muusikoita kuten Michael Romeo, Roland Grapow, Arjen Anthony Lucassen, Janne Wirman ja Mika Karppinen.

Albumin Suomen-painoksella on bonuskappaleena "Book of the Dead" ja Japanin-painoksella "Secret Name". Kappaleesta "Beginning" julkaistiin single. __NOTOC__

## Kappaleet

# 
# 
# 
# 
# 
# 
# 
# 
# 
# 
# 
# 
#  &sup1;
#  &sup2;

&sup1; Vain Suomen-painoksella.
&sup2; Vain Japanin-painoksella.

## Kokoonpano

* Roland Grapow – kitara kappaleessa 5
* Mikko Härkin – kosketinsoittimet kappaleissa 1, 4 ja 11
* Jari Kainulainen – basso
* Mika Karppinen – rummut kappaleissa 10 ja 11
* Timo Kotipelto – laulu
* Mirka Rantanen – rummut kappaleissa 2-6, 8 ja 9
* Michael Romeo – kitara kappaleissa 2-4, 8 ja 9
* Sami Virtanen – kitara kappaleissa 6, 7, 10 ja 11
* Janne Wirman – kosketinsoittimet kappaleissa 2, 3 ja 5-10

## Singlet

### ''Beginning''

# 
# 
# 

Single julkaistiin 15. maaliskuuta 2002 ja sijoittui parhaimmillaan Suomen singlelistan sijalle neljä. Kappale "Kadesh" on julkaistu vain tällä singlellä.

## Lähteet

## Aiheesta muualla
* 
*
Jian

**Jian** on suora kaksiteräinen miekka, joita on käytetty Kiinassa jo 2500 vuotta sitten. Perinteisesti jian tunnetaan herrasmiehen aseena ja se on yksi neljästä tärkeimmästä kiinalaisten aseista sauvan, keihään ja daon rinnalla.

Historialliset yhden käden versiot ovat olleet pituudeltaan 0,45–0,8 metriä. Painoltaan 0,7 metrin mittainen miekka on 700 ja 900 gramman väliltä. Näiden lisäksi on myös suurempia, kahdella kädellä käytettäviä versioita, joita käytettiin useiden kiinalaisten taistelulajien harjoituksissa.

Jian on usein kiinalaisten wuxia-elokuvien sankareiden aseena. Esimerkiksi fiktiivinen jian, *Sininen syvyys*, on tärkeässä roolissa elokuvassa Hiipivä tiikeri, piilotettu lohikäärme.
Hauteville (suku)

**Hauteville** (, sisil. *Autaviḍḍa*) oli alun perin vähäpätöinen normanniaatelisten suku, joka nousi kukoistukseen Euroopassa, Aasiassa ja Afrikassa Välimeren valloitustensa, etenkin Etelä-Italian ja Sisilian, ansiosta. Suvun jäseniä osallistui myös Englannin normannivalloitukseen ja ensimmäiseen ristiretkeen sekä Antiokian ruhtinaskunnan perustamiseen vuonna 1098.

Perinteinen selvitys suvun alkuperästä jäljittää heidät Hialtiin, 1000-luvulla eläneeseen norjalaiseen, joka asettui Cotentinin niemimaalle ja perusti *Hialtus villa* nimisen maakartanon, mistä syntyi muuntuneessa muodossa suvun paikannimi Hauteville. Nimi edustaa skandinaavista nimeä Hjalti tai Hialti, mutta se on saattanut sen sijaan johtua sekaannuksesta henkilöön nimeltä *Helt[us]*, joka asui Heltvillassa, nykyisessä Héauvillessa, Manchen departementissa Normandiassa. Vaihtoehtoisesti samanniminen Hiallt voi olla legendaarinen: Hauteville (Altavilla) tarkoittaa yksinkertaisesti "korkeaa maatilaa".

Suvun nimi saattaa myös tarkoittaa yksinkertaisesti "korkeaa kaupunkia" ja sitä on vaikea varmuudella yhdistää mihinkään paikkaan, joskin nykyinen historiankirjoitus suosii Hauteville-la-Guichard'ia lähellä Cotentia Normandiassa. Ensimmäinen suvun tunnettu jäsen on Tancred de Hauteville (n. 980–1041), joka oli kuolemaansa saakka pieniarvoinen paroni, mutta jonka pojat saivat mainetta Italiassa.

## Suvun toiminta Etelä-Italiassa ja Sisiliassa
Robert Guisgard aloitti Sisilian valtauksen ja jatkoi sotaa Bysanttia vastaan päättäväisesti. Vuonna 1059 paavi Nikolaus II kruunasi hänet herttuaksi. Robert valloitti myös vielä valloittamattoman osan Sisiliasta ja antoi sen nuorimmalle veljelleen, Roger I:lle, joka sai Sisilian kreivin tittelin.

## Suku Englannissa
Goffredo Malaterran kronikan mukaan Aubrey tai Alverardus, Tancredin toisen puolison Fresendan neljäs poika jäi Normandiaan. 

## Viitteet
Töyhtökiuru

**Töyhtökiuru** (*Galerida cristata*) on kiurujen heimoon kuuluva varpuslintu.

## Koko ja ulkonäkö
Töyhtökiurun pituus on 17–19&nbsp;cm, siipien kärkiväli 30–38&nbsp;cm ja paino 40–45&nbsp;g. Harmaanruskea, töyhtöpäinen lintu muistuttaa kiurua, mutta on hieman suurempi ja pitkänokkaisempi. Pyrstön reunasulat ovat ruskeat toisin kuin kiurun, jolla on valkeat reunasulat. Siipien alapinta on ruosteenruskea. Töyhtökiuru on äänekäs, sen repertuaariin kuuluu paljon vihelteleviä ääniä. Laulu on kaunista ja vaihtelevaa, ja töyhtökiuru laulaa yleensä kiurun tavoin lennossa. Koiras ja naaras ovat samannäköisiä, koiras tosin on hitusen kookkaampi.

Maantieteellinen muuntelu on erittäin monimutkainen, ja alalajeja on tunnistettu noin 34.

Sekä vanhoilla että nuorilla töyhtökiuruilla on täydellinen sulkasato loppukesällä, minkä jälkeen ikäluokkia ei voi enää erottaa.

## Esiintyminen
Töyhtökiurun esiintymisalue on hyvin laaja ulottuen Keski- ja Etelä-Euroopasta, Pohjois-Afrikasta ja Lähi-idästä Intian niemimaalle ja Koreaan saakka. 

Euroopan kanta on 17,1–23,8 miljoonaa paria, joista 78 prosenttia Espanjassa ja 14 prosenttia Turkissa. Pohjoismaista Tanskassa lajia pesii 2 paria ja Baltian maista Virossa 0–1 paria, Latviassa 18–22 paria ja Liettuassa 0–2 paria. Maailman kannan arvioidaan olevan noin viisinkertainen Euroopan kantaan verrattuna.

Töyhtökiuru on havaittu Suomessa hyväksytysti vuosina 1975–2024 yhteensä noin 66 kertaa. Lisäksi lajista on aiempia tarkastamattomia havaintoja vuodesta 1851 alkaen. Lajia tavataan Suomessa nykyisin vuosittain, eikä Rariteettikomitea enää vuoden 2024 jälkeen tarkista lajista tehtyjä havaintoja.

## Elinympäristö
Töyhtökiuru on avomaiden lintu, joka pesii viljelysmailla, ratapihoilla ja muilla karuilla kulttuurihabitaateilla. Pesimäajan ulkopuolella töyhtökiurut elävät yksinään tai pienissä parvissa. Joskus harvoin parvessa voi olla noin 50 lintua esimerkiksi juomapaikalla.

## Lisääntyminen

Naaras rakentaa pesän maahan. Munia on 4–6, joita naaras hautoo 11–13 päivää. Poikaset lähtevät pesästä ennen kuin ovat lentokykyisiä noin yhdeksän päivän ikäisinä, ja ne lentävät kunnolla noin 20 päivää vanhoina. Töyhtökiuru pesii yleisesti kaksi ja joskus kolmekin kertaa kesässä.

## Ravinto
Töyhtökiuru syö pääasiassa siemeniä, mutta jonkin verran myös hyönteisiä ja muita selkärangattomia. Se kaivaa nokallaan ruokaa maasta.

## Lähteet
Coldness

**Coldness** on Kotipelto-yhtyeen toinen sooloalbumi. Se julkaistiin Suomessa vuonna 2004 Kotipellon oman High and Loud -levy-yhtiön kautta ja sijoittui Suomen albumilistalla parhaimmillaan sijalle neljä. Muualla maailmassa albumin julkaisi Century Media lukuun ottamatta Japania, jossa julkaisija oli Avalon. Japanin-painos sisältää bonuskappaleen "Beyond Dreams".

Kappaleista "Reasons" ja "Take Me Away" julkaistiin single, ja ensin mainitusta kuvattiin myös musiikkivideo, jonka ohjasi Mikko Riikonen. __notoc__

## Kappaleet
# 
# 
# 
# 
# 
# 
# 
# 
# 
# 
#  &sup1;

&sup1; Vain Japanin-painoksella.

## Kokoonpano
* Jari Kainulainen – basso
* Timo Kotipelto – laulu
* Juhani Malmberg – kitara kappaleissa 5, 9 ja 10
* Mirka Rantanen – rummut
* Michael Romeo – kitara kappaleissa 1-4 ja 6-8
* Antti Wirman – soolokitara kappaleissa 9 ja 10
* Janne Wirman – kosketinsoittimet

## Singlet

## Arvostelut
* Imperiumi: 7+/10
* Soundi: 

## Lähteet

## Aiheesta muualla
* 
*
Karstinpaimenkoira

**Karstinpaimenkoira** () eli **kraševec** on slovenialainen koirarotu. Vaikka se tunnettiin aiemmin nimellä "illyrianpaimenkoira", sitä ei tule sekoittaa kosovolaiseen rotuun nimeltä illyrianpaimenkoira. Vuonna 2026 slovenialaisen populaation kooksi arvioitiin alle 1000 yksilöä, joista jalostukseen käytettäviä oli vain noin 50 yksilöä. 

## Ulkonäkö

Karstinpaimenkoira on keskikokoinen, pitkäkarvainen ja tiivisrakenteinen molossityyppinen paimenkoira. Uros on 57–63 cm korkea (ihanne 60 cm) ja painaa 30–42 kg. Narttu on 54–60 cm korkea (ihanne 57 cm) ja painaa 25–37 kg.
Karvapeite on kaksikerroksinen ja väri vaihtelee raudanharmaan eri sävyihin, joista tumma on toivotuin.

## Luonne
Karstinpaimenkoira on rohkea, luotettava, itsenäinen ja viisas. Se tarvitsee paljon tilaa ympärilleen ja sillä olisikin hyvä olla suuri piha vahdittavanaan. Se on hyvä vahti- ja suojeluskoira, mutta myös sopiva seurakoira itsenäistä luonnetta arvostaville ja aktiivisille ulkoilmaihmisille. Karstinpaimenkoiraa ei saa painostaa liikaa, vaan sen luottamus tulee ansaita johdonmukaisella ja määrätietoisella kouluttamisella.

## Alkuperä
Karstinpaimenkoira on hyvin vanha vuoristokoira, mutta on epäselvää miten se alun perin saapui Karstin alueelle. Se on kaukaista sukua Eurooppaan tuodulle tiibetinmastiffille ja todennäköisesti Slovenian halki vaeltaneiden heimojen paimenkoirien jälkeläinen. Jo 1600-luvulta löytyy maininta koirista, jotka ovat luultavasti sen esi-isiä. Vuonna 1939 FCI hyväksyi rodun nimellä *illyrianpaimenkoira*, mutta koska myös sarplaninac rekisteröitiin samalle nimelle syntyi paljon sekaannuksia. Väärinkäsitykset vaaransivat karstinpaimenkoirien kannan ja myös toinen maailmansota vaikutti siihen negatiivisesti. Sen jälkeen ei ollut jäljellä kuin enää joitain yksilöitä ja rotu oli vaarassa kadota kokonaan. Vuonna 1968 FCI lopulta tunnusti sen omaksi rodukseen.

## Katso myös
*Illyrianpaimenkoira
*Šar tip
*Sarplaninac

## Lähteet
* FCI -Karst Shepherd Breed Standard
* The Slovenian Society of owners and breeders of the Karst Shepherd -esite

### Viitteet

## Aiheesta muualla
*Društvu ljubiteljev in vzrediteljev kraških ovčarjev Slovenije
*Suomen Kennelliitto: Karstinpaimenkoira
Minardi M198

**Minardi M198** oli Gustav Brunnerin suunnittelema auto, jolla Minardi-talli kilpaili Formula 1 -kaudella 1998. Autoa ajoivat Prostilta siirtynyt Shinji Nakano ja tulokas Esteban Tuero.

Autossa oli Fordin V10-moottori, joten hevosvoimia oli enemmän kuin V8-moottoreissa, joita talli käytti usean vuoden ajan. Auton rungon osien suunnittelua ei juurikaan ollut muutettu edellsien vuoden autoista, mikä mahdollisti suunnittelija Brunnerin keskittymisen kauden 1999 M199-autoon. M198:n ongelmista huolimatta talli pystyi kamppailemaan Tyrrelliä vastaan voittaen tämän satunnaisesti.

Talli ei saanut sijoitusta valmistajien MM-sarjassa, sillä se ei onnistunut keräämään yhtään MM-pistettä.

## Teknisiä tietoja
* moottori: Ford Zetec-R 72° V10
* vaihdelaatikko: Minardi 6-vaihteinen, puoliautomaattivaihdelaatikko 
* polttoaine: Elf
* renkaat: Bridgestone

## Saavutukset
* kilpailuja: 16
* voittoja: 0
* paalupaikkoja: 0
* nopeimpia kierroksia: 0

## Formula 1 -tulokset

## Lähteet
**[[AUTOCOURSE]] 1998-99*, Henry, Alan (ed.), Hazleton Publishing Ltd. (1998)
Kaitlin Cooper

**Kaitlin Cooper** on kuvitteellinen hahmo televisiosarjassa *[[O.C.]]*. Hahmoa ovat näytelleet Shailene Woodley (1. tuotantokausi) ja Willa Holland (kaudet 3 ja 4). Ensimmäisellä kaudella häntä nähtiin kuudessa jaksossa, minkä jälkeen hahmo kirjoitettiin ulos sarjasta. Hänet kuitenkin palautettiin sarjaan kolmannella tuotantokaudella, jolloin esittäjäksi vaihtui Willa Holland.

Kaitlin Cooper on päähenkilö Marissa Cooperin sisko. Hänen äitinsä Julie lähettää hänet sisäoppilaitokseen, jossa Kaitlin viettää lähes kaksi vuotta eikä häntä nähdä tänä aikana sarjassa. Sarjan kolmannella kaudella Kaitlin palaa talviloman ajaksi kotiinsa Orange Countyyn. Marissan poikaystävä Ryan Atwood saa selville, että Kaitlin on varastanut rahaa raskaana olevalle ystävälleen. Yhdessä tämän ystävän kanssa Kaitlin palaa kouluunsa.

Neljännellä kaudella Kaitlin palaa jälleen Orange Countyyn ja on äitinsä Julien apuna sisarensa Marissan kuoleman jälkeen. Kaitlin suostuu Luke Wardin pikkuveljien mukaan hankkimaan väärennettyjä henkilöpapereita ja ystävystyy myös Taylor Townsendin kanssa. Sen lisäksi Kaitlin kiristää isäpuoltaan, Neil Robertsia, sillä hän saa tietää Neilin suhteesta tämän entiseen vaimoon.

## Aiheesta muualla
*Kaitlin Cooper O.C-Wikiassa
Hilton

**Hilton** voi viitata seuraaviin:

* Hilton, kansainvälinen hotelliketju
* Hilton-suku, hotelliketjun äveriäs omistajasuku
* Hilton, paikkoja:
** Hilton, Kanada 
** Hilton, Englannin Cambridgeshire 
** Hilton, Englannin Derbyshire
** Hilton, Englannin Dorset
** Hilton, Englannin North Yorkshire
** Hilton, Englannin Staffordshire
** Hilton, New York, Yhdysvallat 
* Hilton, henkilöitä:
** Conrad Hilton (1887–1979), yhdysvaltalainen liikemies, Hilton-hotelliketjun perustaja
** Daisy ja Violet Hilton (1908–1969), siamilaiset kaksoset, jotka kiersivät yhdysvaltalaisissa sirkus- ja vaudeville-esityksissä 1930-luvulla
** Erika Hilton (s. 1992), brasilialainen poliitikko
** James Hilton (1900–1954), englantilainen kirjailija
** Nicky Hilton (s. 1983), yhdysvaltalainen malli, muotisuunnittelija ja seurapiirijulkkis
** Paris Hilton (s. 1981), yhdysvaltalainen näyttelijä, laulaja, malli ja seurapiirijulkkis
** Perez Hilton (s. 1978), yhdysvaltalainen bloggaaja ja televisiopersoona
** Tyler Hilton (s. 1983), yhdysvaltalainen muusikko ja näyttelijä
* *[[Hilton!]]*, Virpi Suutarin ohjaama vuonna 2013 ensi-iltansa saanut dokumenttielokuva
* Chílton eli Hilton, kaupunginosa Ateenassa.
Jennifer Morrison

**Jennifer Morrison** (s. 12. huhtikuuta 1979 Chicago, Illinois) on yhdysvaltalainen näyttelijä ja ohjaaja. Hänet tunnetaan parhaiten roolistaan lääkäri Allison Cameronina sairaaladraamassa *[[House (televisiosarja)|House]]* sekä Emma Swanin roolista fantasiasarjassa *[[Olipa kerran (televisiosarja)|Olipa Kerran]]*.

## Filmografia

## Lähteet

## Aiheesta muualla
Franz Joseph Gall

**Franz Josef Gall** (9. maaliskuuta 1758 – 22. elokuuta 1828) oli saksalainen fysiologi, jonka mukaan aisti- ja havaintotoimintojen perusta on aivojen fysiologisissa ominaisuuksissa. Hän kehitteli teorian mentaalisten toimintojen lokalisoitumisesta aivoihin, mikä johti myöhemmin frenologiaksi kutsuttuun oppiin. Frenologian mukaan ihmisen mentaaliset ominaisuudet on mahdollista selvittää kallon muotojen perusteella.

## Elämä
Gall syntyi varakkaaseen villakauppiasperheeseen Tiefenbronnin kylässä Badenissa, Saksassa. Gallit olivat alun perin lombardialaisia aatelisia, mutta olivat asuneet Badenissa jo vuosisadan ajan. Toiseksi vanhimpana poikana Gallista piti tulla pappi, mutta sen sijaan hän lähti opiskelemaan lääketiedettä Strasbourgin yliopistoon. Hän valmistui lopulta Wienin yliopistosta.

Gallin ideat mentaalisten toimintojen lokalisoitumisesta aivojen tiettyihin paikkoihin olivat vallankumouksellisia. Katolinen kirkko piti Gallin teorioita uskonnon vastaisina ja lopulta hän joutui epäsuosioon myös keisari Frans Josefin hovissa. Tämän seurauksena hän siirtyi Pariisiin, jossa saavutti hyvän aseman paikallisissa älykköpiireissä.

Gall kuoli Pariisissa 22. elokuuta 1828. Hän oli naimisissa, mutta perheessä ei ollut lapsia.

## Työ
Gallin merkittävin oivallus oli ajatus mentaalisten toimintojen lokalisoitumisesta erillisiin paikkoihin aivoissa. Hänen mukaansa aivoissa on 27 "elintä", joista kukin on erikoistunut johonkin havainto- tai kognitiiviseen toimintoon sekä henkilön erilaisiin moraalisiin ominainaisuuksiin. Tämä oli hänen omana aikanaan tärkeä ja vallankumouksellinen ajatus, jota kritisoitiin vielä paljon myöhemmin. Monet aikalaiset olivat sitä mieltä, että aivot ovat eriytymätön elin, jonka kokonaistoiminnasta ajattelu jotenkin syntyy. Myöhemmin Gall keksi, että nämä ominaisuudet ilmenevät pään pinnan muotoina. Termin frenologia keksi Gallin oppilas Johann Spurzheim, joka riitaantui Gallin kanssa ja alkoi popularisoida ja levittää Gallin oppeja omissa nimissään.

## Lähteet

## Aiheesta muualla
Adelaïde Ehrnrooth

**Lovisa Adelaïde Ehrnrooth** (17. tammikuuta 1826 Nastola – 13. tammikuuta 1905 Helsinki) oli suomenruotsalainen kirjailija ja suomalaisen naisasialiikkeen johtohahmoja.

Ehrnrooth oli ensimmäisiä suomalaisia, jotka nostivat kysymyksen naisten äänioikeudesta esille. Hän esitteli vuonna 1869 brittiläisen filosofin John Stuart Millin tutkielmaa *Naisen asema*, joka käsitteli sukupuolten välistä tasa-arvoa, *[[Helsingfors Dagblad]]* -lehdessä.

Ehrnrooth käsitteli myös romaaneissaan yhteiskunnallisia asioita. Teokset *Bilder ur familjekretserna i Finland*, *Dagmar*, *Tiden går och vi med den* ja *Hvardagslifvets skuggor och dagrar* käsittelivät kaikki vahvoja naisia, jotka eivät suostu naimisiin pelkästään ympäristön paineesta. Romaanissa *Många döttrar* Ehrnrooth ottaa esille myös naisen ammattiuran. Adelaïde Ehrnrooth oli perustamassa sekä Suomen Naisyhdistystä vuonna 1884 että Naisasialiitto Unionia vuonna 1892.

Adelaïde Ehrnroothin isä Gustaf Adolf ja veljet Gustaf Robert ja Johan Casimir olivat suomalaisia kenraaleita. Historioitsija Eeva Kotioja on osoittanut, että sukupiiri oli Ehrnroothille tärkeä emotionaalinen ja yhteiskunnallinen tuki. Ehrnroothin perhetausta antoi hänelle sosiaalista pääomaa ja uskottavuutta. Siten sukutausta auttoi häntä ohittamaan aikalaisten naiseuteen liittämät kielteiset käsitykset ja toimimaan yhteiskunnan uudistamisen puolesta.

## Teokset
* *Sagor och minnen.* Helsingfors: Edlund, 1863.
* *Julklapp för barn: Berättelser och sagor.* Helsingfors, 1865.
* *Bilder från familjekretsarne i Finland.* Uppsala: Schultz, 1866.
* *Gråsparfven: nytt och gammalt på vers och prosa.* Helsingfors, 1866.
* *Dagmar: En hvardagshistoria.* Helsingfors: Edlund, 1868.
* *Tiden går och vi med den.* Helsingfors: Edlund, 1878.
* *Hvardagslifvets skuggor och dragrar.* Helsingfors: Holm, 1881.
* *I dagens intressanta samhällsfrågor: Röst från en icke röstberättigad.* Helsingfors, 1882.
* *Två finskors lustvandringar 1: Europa och Afrika åren 1876–77 och 1884.* Helsingfors: Edlund, 1886.
* *Bland fattiga och rika: Novelletter.* Helsingfors: Edlund, 1887.
* *Två finskors lustvandringar 2: Resor i Orienten.* Helsingfors: Edlund, 1890.
* *Höstskörd: Reseminnen och novelletter.* Helsingfors, 1895.

## Katso myös
* Ehrnrooth
* Fredrik von Platen

## Lähteet
*
*
*

### Viitteet

## Kirjallisuutta
* 
* 
* 
* 

## Aiheesta muualla
*
Boeing 2707

**Boeing 2707**:n oli määrä olla ensimmäinen yhdysvaltalainen ylisooninen matkustajakone. 5. kesäkuuta 1963 Yhdysvaltain presidentti John F. Kennedy muotoili ohjelman, joka sitoi hallituksen kustantamaan 75&nbsp;% sellaisen kaupallisen yliäänikoneen kehityskustannuksista, joka pystyisi kilpailemaan Concorden kanssa. Koneen oli tarkoitus kantaa 350 matkustajaa, lentää 2,7 Machin eli 2&nbsp;900&nbsp;km/h nopeudella ja saavuttaa 6&nbsp;400 kilometrin kantama. Voitettuaan kilpailun Yhdysvaltain hallituksen rahoittamasta urakasta rakentaa yliäänikone, Boeing aloitti kehitystyön laitoksissaan Seattlessa, Washingtonin osavaltiossa. Kasvavat kustannukset, markkinoiden puute ja kasvava huoli koneen (ja erityisesti äänivallin murtuessa syntyvän shokkiaallon) ympäristövaikutuksista johtivat projektin lakkauttamiseen vuonna 1971: Kaksi prototyyppiä päätettiin rakentaa, mutta ne eivät milloinkaan valmistuneet. Koneesta tehtiin 1:1 ei-lentävä malli (mock-up; suom. *maketti*, *hahmomalli*) ja se on nykyisin täysin restauroitu ja on nähtävillä Hillerin lentomuseossa San Carlosissa, Kaliforniassa.

## Tekniset tiedot

## Katso myös
* Tupolev Tu-144
* Lockheed L-2000

## Lähteet
*MMM 1968 - Mitä-Missä-Milloin; Kansalaisen vuosikirja. Otava, Helsinki, 1967. s. 235–240.

### Viitteet
Somali (osavaltio)

**Somali** (, ) on itäisin Etiopian kansallisperustein rajatuista osavaltioista (kilil). Sen pääkaupunki on Jijiga. Somalin osavaltio on inhimillisen kehityksen indeksin (HDI=0,442, matala) mukaan eräs Etiopian vähiten kehittyneimpiä osia. 

Etiopian tilastokeskuksen arvion mukaan Somalin osavaltiossa asui heinäkuussa 2024 noin 6&nbsp;808&nbsp;000 henkeä. Heistä maaseutuväestöä oli  % (5&nbsp;769&nbsp;000 as.) ja kaupunkilaisia  % (1&nbsp;039&nbsp;000 as.). Väestönlaskennoissa väkiluku oli ollut 3&nbsp;198&nbsp;514 (1994) ja 4&nbsp;439&nbsp;147 (2007). 
Osavaltio on melko suuri - 279&nbsp;252 neliökilometriä vastaa  prosenttia Suomen pinta-alasta.
 
Väestön valtaosa on luonnonoloissa karjaa laiduntavia muslimeja; vuonna 2022 heitä arvioitiin olevan luokkaa 85 prosenttia osavaltion väestöstä. Alueen väestö on köyhää, haavoittuvainen ja altis monille elämää, olojen vakautta ja turvallisuutta vaarantaville riskitekijöille. Riskitekijöitä ovat esimerkiksi pitkäaikainen kuivuus, äkkitulvat, heinäsirkkaparvet, aseellinen väkivalta ja epidemiat.

Somalin osavaltiota reunustavat Etiopian osavaltiot Afar, Dire Dawa ja Oromia lännessä, Kenia lounaassa, Djibouti pohjoisessa, ja Somalia sulkee sen puolittain sisäänsä idässä.

## Aluehallinto
Aluehallintoa varten osavaltio on jaettu vyöhykkeisiin (zone, aluehallinnon 2. taso), ja nämä jakautuvat aluehallinnon paikallistasolla piireihin (woreda) ja hallinnollisiin kaupunkeihin. Vyöhykkeiden lukumäärä vaihtelee lähteen mukaan. Esimerkiksi Etiopian tilastopalvelun (ESS) 2024 väkilukuarvio listaa Somalin osavaltiolle yhdeksän (9) hallinnollista vyöhykettä piireineen, ja antaa näille väkilukuarviot. Paria vuotta aikaisempi Unicefin julkaisu kertoo, että hallinnollisia vyöhykkeitä olisi tuolloin ollut 11. Historiallisessa tarkastelussa Somalin osavaltion alueen hallinnollinen jako on muuttunut paljonkin.

## Historia
Somalin osavaltio kattaa vanhan Ogadenin alueen. Somalit muodostavat enemmistön alueen väestöstä, ja somalinationalistien mielestä se on osa Suur-Somaliaa. 1970-luvulla Somalia pyrki valtaamaan alueen Etiopialta Ogadenin sodassa somalikapinallisten tuella, mutta Neuvostoliiton tuella Somalian hyökkäys torjuttiin. Nykyisinkin alueella toimii Ogadenin kansallinen vapautusrintama, joka yhä kapinoi Etiopiaa vastaan.

## Lähteet
Pyhän Ristin kirkko

**Pyhän Ristin kirkko** voi tarkoittaa seuraavia kirkkorakennuksia:

## Suomessa
* Hattulan Pyhän Ristin kirkko
* Iisalmen Pyhän Ristin kirkko
* Kouvolan Pyhän Ristin kirkko
* Kuusamon Pyhän Ristin kirkko
* Rauman Pyhän Ristin kirkko
* Katolinen Pyhän Ristin kirkko Tampereella
* Taivassalon Pyhän ristin kirkko

## Muualla maailmassa
* Pyhän ristin kirkko Englannin Gilling Eastissa
* Pyhän ristin kirkko Puolan Varsovassa
* Pyhän Ristin kirkko Kyproksessa lähellä Peléndrin kylää
* Agiasmátin Pyhän Ristin kirkko Kyproksessa lähellä Platanistásan kylää
* Pyhän Ristin kirkko Norjan Bergenissä

## Katso myös
* Pyhän Ristin katedraali
Paco Godia

**Francesco Godia Sales** eli **Paco Godia** (21. maaliskuuta 1921 – 28. marraskuuta 1990) oli espanjalainen Formula 1 -kuljettaja. Hän osallistui 14 Grand Prix -kilpailuun keräten yhteensä kuusi MM-pistettä. Godia oli kahdesti neljäs. Godia oli Juan Joverin kanssa ensimmäinen espanjalainen F1-kuljettaja.

## Formula 1 -tulokset

## Lähteet
U-laakso

**U-laakso** on laaksojäätiköiden liikehdinnän seurauksena syntynyt laakso. Niillä on tunnuksenomainen, poikkileikkaukseltaan U-kirjainta muistuttava muoto jyrkkine, jopa pystysuorine reunoineen. U-laaksot muodostuvat kun jäätikkö liikkuu rinnettä alaspäin, kaivertaen siihen hitaasti jyrkän laakson. Kun jäätikkö vetäytyy tai katoaa, laakso jää jäljelle ja usein sen pohjalta löytyy pieniä jään kuljettamia lohkareita. U-laaksoa kutsutaan myös ruuhilaaksoksi. 

Esimerkkejä U-laaksoista löytyy vuoristoisilta seuduilta, kuten Alpeilta tai Kalliovuorilta, mutta myös Skotlannista, Skandinaviasta tai Kanadasta.

## Muodostuminen
Vuoristoissa syntyy lumirajan yläpuolelle jäätiköitä, joista valuu laaksojäätiköitä kielekkeinä alaspäin. Kun uutta lunta kasaantuu vanhan päälle, lumi pakkautuu yhä tiiviimmäksi, ja siitä tulee jäätä. Alimmat jääkerrokset muuttuvat jään painosta taipuisiksi ja niiden alapinnasta tulee öljymäisen liukas. Yleensä laaksojäätiköt liikkuvat vajaan metrin vuorokaudessa. Jää murskaa mukaansa laakson pohjalta ja reunoilta kiviä ja maata. Syntynyt moreeni uurtaa ja kuluttaa kallioita jäätikön mukana vyöryessään. Vuorenhuiput terävöityvät jään hangatessa rinteitä yhä jyrkemmiksi. Laaksot hioutuvat sekä sivuilta että pohjalta ja alkavat muistuttaa poikkileikkaukseltaan U-kirjainta. Lumirajalla, missä jää sulaa, jäätikön edustalle kasaantuu moreenia poikittaiseksi harjanteeksi. Moreenin patoama laakso voi täyttyä vedellä, jolloin se muodostaa mahdollisesti kiemurtelevan järven.

Viime jääkauden aikana vuoristoihin, mm. Alpeille, syntyi paljon U-laaksoja. Nykyisin nämä jäätiköt sulavat ylempänä ja U-laaksojen alaosat ovat asuttuja.

### U-laaksosta vuonoksi
U-laaksoista voi kehittyä myös vuonoja. Tällainen vuono syntyy, kun U-laakson kaivertaman jäätikön vetäytyessä merivesi pääsee täyttämään jäljelle jääneen laaksonpohjan. Näin ollen vuonon syntyminen edellyttää U-laakson yltämistä mereen asti. Suomea lähimmät isot vuonomuodostumat sijaitsevat Norjassa, jossa lukuisat kapeat, jyrkkäreunaiset ja mereen yhteydessä olevat vuonot rikkovat maan rannikkoalueen muotoja. Nämä vuonot voivat toisinaan olla jopa yli 1&nbsp;300 metriä syviä.

## Katso myös
* Laakso
* V-laakso
* Kanjoni
* Sola

## Lähteet

## Aiheesta muualla

* 
*
Baozi

**Baozi** on kiinalainen höyrytetty ja täytetty, leivän tai pullan tapainen ruokalaji. Ulkonäöllisesti se muistuttaa perinteistä kiinalaista mantouta. Se voidaan täyttää lihalla ja/tai vihanneksilla, ja se voidaan syödä millä aterialla tahansa.

Legendan mukaan baozi oli strategi Zhuge Liangin kehittämä.
Arecibo

**Arecibo** on kunta Puerto Ricon pohjoisrannikolla. Sen asukasluku on 100 131 (2000) ja maapinta-ala 326,31 km².

Sen keskuspaikka on Arecibo Pueblo. Kaupunki asutettiin 1556 ja siitä tuli Espanjan kruunun tunnustama 1616. Kaupunki on myös piispanistuin. Vuonna 1898 espanjalaiset rakensivat majakan, joka on edelleen automatisoituna käytössä.

Tunnetuin maamerkki on Arecibon observatorio, jossa oli aiemmin halkaisijaltaan 305-metrinen radioteleskooppi. Teleskooppi romahti joulukuun alussa 2020.
Valtuutus

**Valtuutus** on henkilön edustajalleen antama lupa erilaisten oikeustoimien tekemiseen valtuuttajan puolesta.

Valtuutettu voi tehdä valtuuttajan puolesta varallisuusoikeudellisia sopimuksia ja muita oikeustoimia. Hän toimii valtuutetun edustajana ja voi antaa tahdonilmaisuja toisen puolesta harkintansa mukaan. Valtuutettu toimii päämiehensä puolesta niin, että jää itse sopimussuhteen ulkopuolelle. Valtuutetun tekemän sopimuksen vaikutukset kohdistuvat välittömästi valtuuttajaan. Valtuuttajan tulee olla oikeustoimikelpoinen, joten alaikäinen tai vajaavaltainen ei voi valtuuttaa toista toimimaan puolestaan silloin, kun ei itse olisi toimeen oikeutettu. 

Yksilöidystä valtuutuksesta ilmenevät valtuutuksen rajat. Esimerkiksi valtuutettu voi olla kelpoinen tekemään valtuuttajan puolesta kiinteistökaupan, kunhan se tapahtuu määräajassa ja valtuuttajan ilmoittamalla hinnalla. Kiinteän omaisuuden panttaamiseen ja luovuttamiseen toisen puolesta tarvitaan yksilöity valtakirja. Sen vastakohta on yleisvaltakirja, joka suo valtuutetulle melko laajan kelpoisuuden. 
Oikeudenkäynnissä käy myös niin sanottu avoin asianajovaltakirja.

Henkilön asemaan toisen palveluksessa liittyy usein niin sanottu asemavaltuutus. Niinpä kaupassa myyjänä olevan henkilön kanssa voidaan tehdä kauppiasta sitovia oikeustoimia niissä puitteissa, jotka voidaan katsoa myyjällä tavanomaisesti olevan.

Jos valtuutettu ylittää valtuutensa, jotka päämies on hänelle antanut, sitoo valtuutetun tekemä sopimus kuitenkin valtuuttajaa, jos sopimuskumppani on toiminut vilpittömässä mielessä.

## Katso myös
* Päämies–agentti-ongelma

## Lähteet
Lb

**Lb** tarkoittaa seuraavia:

* Lujabetoni, LB, Suomen kolmanneksi suurin betoniteollisuusyritys
* 
* 
* 
* 
* 2-kantainen logaritmifunktio, tunnus lb, matemaattinen funktio
* pauna, tunnus lb. tai lb, latinan sanasta *libra*, massan mittayksikkö
* Limp Bizkit, LB, yhdysvaltalainen yhtye
* tukimies, LB, englannin sanasta *linebacker*, amerikkalaisen jalkapallon pelipaikka.
Donald Eugene Webb

**Donald Eugene Webb** (14. heinäkuuta 1931 Oklahoma – 1999), syntyjään **Donald Eugene Perkins** (käyttänyt myös salanimiä Baker, Donald Eugene Pierce, John S. Portas, Stanley John Portas, Bev Webb, Eugene Bevlin Webb, Eugene Donald Webb, Stanley Webb, Johannes Hecker) oli syytettynä poliisipäällikkö Gregory Adamsin Pennsylvaniassa 4. joulukuuta 1980 tapahtuneesta murhasta. Webb nostettiin 4. toukokuuta 1981 FBI:n kymmenen etsityimmän rikollisen luetteloon, jossa tämä pysyi yhtäjaksoisesti maaliskuuhun 2007 saakka; Webb oli tuolloin kauimmin luettelossa ollut henkilö. Webb haavoittui Adamsin surmaamisen yhteydessä.

FBI etsi häntä 37 vuoden ajan, kunnes 2017 tiedotti ruumiin löytyneen ja Webbin kuolleen luonnollisista syistä jo 1999.
## Lähteet

## Aiheesta muualla
*Donald Eugene Webb FBI:n sivuilla
Lc

**Lc** tarkoittaa seuraavia:

* 
* 
* loco citato, l.c., mainitussa paikassa
* Elinvoimainen laji (, lyh. LC)
* Lions Club, LC, hyväntekeväisyysjärjestö
* Latvijas ceļš, LC, latvialainen puolue.
Lapinlahden Linnut (vuoden 1995 televisiosarja)

**Lapinlahden Linnut** on suomalainen vuonna 1995 valmistunut kuusiosainen sketsisarja. Sarja on Lapinlahden Linnut -yhtyeen jäsenten viides sketsisarja. Yhtyeen jäsenten lisäksi sarjassa näyttelivät Heli Sutela, Miina Turunen ja Puntti Valtonen.

## Esitysajat
Sarja ensiesitettiin marras–joulukuussa 1995. Sitä esitettiin keskiviikkoisin myöhäisillassa. Sarjaa ei ole esitetty uusintana ensiesityksen jälkeen.

### Esityspäivämäärät

## Vastaanotto
''Helsingin Sanomien'' toimittaja Jarkko Jokelainen kommentoi ensiesityksen aikaan artikkelissaan sarjaa sanoilla: "Meno jatkuu samanlaisena: joukko koheltaa ammattitaitoisesti, vitsit pyyhkivät välillä yli hilseen ja musiikkiesitykset hillitsevät muutoin nopeana ryöppyävää vitsivalkadia". 

Sarjan ensimmäisessä jaksossa esitetystä musiikkiesityksestä "Sen pitää olla Raimoa", jonka musiikkivideon pääosassa oli kirkossa oleva raivoava pastori sai MTV3:n palautepuhelimeen katsojilta kriittistä palautetta, joka kuului: "Taas te pilkaatte, perkele, Jumalaa ja Jeesusta". Yhtyeen jäsen Timo Eränkö kommentoi asiaa *Helsingin Sanomien* artikkelissa: "Me emme pilkkaa uskontoja, vaan pikkusieluisia uskojia. Me suorastaan vihaamme uskonnon hyväksikäyttäjiä".

## Sarjassa esitettyjä sketsejä

### Karpolla on asiaa
Parodia *[[Karpolla on asiaa]]* -ohjelmasta.

### Raiskausoikeudenkäynti
Raiskattu nainen joutuu oikeudenkäynnissä nöyryytetyksi.

### Tuhkaa ja tuhkaa
Sleepy Sleepers -yhtyeen jäsenten vuonna 1995 MTV3:lla esitetystä viihdeohjelmasta *[[Tuhkaa ja timantteja]]* tehty parodia.

**<big>Onnenpyörä</big>**

Sketsit parodioivat Maikkarin *[[Onnenpyörä]]*-visailuohjelmaa. Yhdessä sketsissä Timo Erängön, Hannu Lemolan ja Puka Oinosen esittämät kilpailijat eivät saa arvattua taululla olevaa lausetta oikein, vaikka lauseesta vain yksi kirjain on enää piilotettu, ja tämä käy ohjelman juontajan (Ari Wahlsten) hermoille. Toisessa sketsissä ohjelman kuvaukset joudutaan keskeyttämään useamman kerran, koska Heikki Salomaan näyttelemä kilpailija käyttää omalla pelivuorollaan viihdeohjelmaan sopimatonta kieltä, mikä saa jälleen kerran juontajan pinnan kiristymään.

## Sarjan musiikkiesitykset
Sketsisarjassa esitettiin sketsien lisäksi Lapinlahden Lintujen tekemää musiikkia, jota julkaistiin yhtyeen vuonna 1995 julkaistulla albumilla *[[Tyttö huutaa Hii!]]*

## Lähteet
Ld

**Ld** tarkoittaa seuraavia:

* 
* 
* ld, binäärinen logaritmi eli 2-kantainen logaritmifunktio, latinan sanoista *logarithmus dualis*, matemaattinen funktio
* tappava annos, LD, annos, joka tappaa tietyn osuuden koeaineistosta
* LD-prosessi, LD, saksan ilmauksesta *Linz-Donawitz*, mellotusprosessi
* laserdisc, LD, optinen videokuvan ja äänen tallennusväline, yksi DVD:n edeltäjistä
* ld, GNU-projektin linkkeriohjelma
* LD, nuuskanvalmistaja.
Lg

**Lg** tarkoittaa seuraavia:

* 
* 
* kymmenkantainen logaritmifunktio, tunnus lg, matemaattinen funktio
* LG Group, LG, eteläkorealainen monialakonserni
* Lahden Golf, LG, suomalainen urheiluseura.
Lk

**Lk** tarkoittaa seuraavia:

* 
* 
* luokka, lk., opetusryhmä ja opetustila erityisesti peruskoulussa ja toisen asteen koulutuksessa
* lääketieteen kandidaatti, LK tai lääketiet. kand., korkeakoulututkinto
* lautakunta, lk, julkista tehtävää varten asetettu monijäseninen elin
* lentokuvaus, lk, ilmakulkuneuvosta suoritettava valokuvaus
* lähtökynnys, lk, marssiosaston sivuuttama maastonkohta määrähetkellä
* Lahden Keilaajat, LK, suomalainen urheiluseura.
* Lyhytkarvainen, esimerkiksi Chihuahua
* lääkinnällinen kuntoutus, yksi neljästä kuntoutuksen lajista.
Palomuuri (täsmennyssivu)

**Palomuuri** voi tarkoittaa ainakin seuraavia:

* palomuuri, rakennuksen osastoiva seinä, joka palotilanteessa estää tulen leviämisen
* palomuuri, tietoturvajärjestelmä, joka suodattaa läpikulkevaa liikennettä
* *palomuuri*, talousuutisoinnin metafora; mm. rahoitusvakausväline ERVV:n tukemista käytetty kielikuva Euroopan velkakriisin yhteydessä
* *[[Palomuuri (romaani)|Palomuuri]]*, Henning Mankellin Kurt Wallander -sarjan rikosromaani vuodelta 1998
* *[[Firewall]]* (televisioesityksessä suomeksi *Palomuuri*), yhdysvaltalainen rikostrilleri vuodelta 2006.
Bridgette Wilson-Sampras

**Bridgette Wilson-Sampras** (s. 25. syyskuuta 1973 Gold Beach, Oregon) on yhdysvaltalainen näyttelijä. Hänen sisarensa Tracy Wilson on myös näyttelijä.

Wilson-Sampras kruunattiin Miss Teen USA:ksi vuonna 1990 Biloxissa, ja hän oli toinen Oregonista kotoisin oleva voittaja. Tämän jälkeen hän siirtyi elokuva-alalle ja esiintyi elokuvissa *[[Last Action Hero]]*, *[[Billy Madison]]*, *[[Mortal Kombat (elokuva)|Mortal Kombat]]*, *[[Tiedän, mitä teit viime kesänä]]* ja *[[Häät mielessä]]*.

Näyttelemisen lisäksi Wilson-Sampras laulaa, ja hänen musiikkinsa on suosittua varsinkin Japanissa. Hän on myös esiintynyt musikaalissa *[[The Rocky Horror Picture Show]]*.

Hän avioitui tennismestari Pete Samprasin kanssa 2000, ja heillä on kaksi poikaa (s. 2002 ja 2005).

## Lähteet

## Aiheesta muualla
*
Lapiorullaäes

**Lapiorullaäes** on maataloustyökalu, jota käytetään nykyään traktorivetoisena ja se on tarkoitettu pellon kevyeen äestykseen. Laitteesta on myös käytetty nimitystä hankmo, tunnetuimman suomalaisen valmistajansa mukaan. 

Lapiorullaäes on nykyisin useimmiten leveä, joten se sopii isohkoille peltoaloille ja nopeaan maanmuokkaukseen. Se soveltuu muun muassa sänkipellon muokkaukseen sekä pellon ilmalla kuohkeuttamiseen. Nykyiset lannan kompostointiin ja lietelannan käsittelyyn liittyvät määräykset vaativat erityisen nopeaa maan kääntöä lannoituksen jälkeen, ja tähän tarkoitukseen lapiorullaäes sopii hyvin.   
## Katso myös
*Luettelo maatalouskoneista vuodenkierron mukaan
## Lähteet
*Kronoksen äkeistä internetissä
Ks

**Ks** tarkoittaa seuraavia:

## Alueet
* Kansas, postilyhenne KS, Yhdysvaltain osavaltio
* 

## Luonnontieteet
* kerataanisulfaatti, KS, eräs glykosaminoglykaani, orgaaninen aine
* 

## Muut
* kaasusuojelu, KS, liittyy taistelukaasuihin
* Kainuun Sanomat, KS, kainuulainen sanomalehti
* Kangasalan Sanomat, KS, paikallinen, kangasalalainen uutislehti
* 
* katso, ks., viittaus johonkin toiseen kohtaan tekstissä
* Keila-Sepot, KS, suomalainen urheiluseura
* keittiösyvennys, ks, huoneen osa
* kenttäsairaala, KS, sotilasjoukkojen käytössä oleva sairaala
* kiinteä silmukka, ks, silmukka, joita virkkaamalla saadaan kiinteä pinta
* kompassisuuntima, ks, kompassilla määritetty suunta
* konkurssisääntö, KS, konkurssiin liittyviä asioita säätelevä lainkohta
* Korkeasti Siunattu, KS, ortodoksien käyttämä nimitys
* .
Diego (jalkapalloilija, 1985)

**Diego Ribas da Cunha** (s. 28. helmikuuta 1985 Ribeirão Preto, São Paulo, Brasilia) on brasilialainen jalkapalloilija, joka edustaa Brasilian Série A:ssa pelaavaa Flamengoa. Hän on pelipaikaltaan hyökkäävä keskikenttäpelaaja.

## Profiili
São Paulossa syntynyt Diego liittyi paikalliseen Santosiin 12-vuotiaana. Vuonna 2002, 16-vuotiaana hän teki debyyttinsä ykkösjoukkueessa Torneio Rio-São Paulo -turnauksessa ja jo samana vuonna hän oli mukana voittamassa Brasilian liigamestaruutta. Diego valittiin Brasilian joukkueeseen vuoden 2004 Copa América -turnaukseen. Brasilia voitti loppuottelussa Argentiinan rangaistuspotkukilpailun jälkeen 4–2 ja voitti seitsemännen mestaruutensa. Diego teki ottelussa maalin rangaistuspotkukilpailussa.

Heinäkuussa 2004 Diego siirtyi portugalilaiseen FC Portoon. Diego ei pystynyt koskaan vakuuttamaan paikkaansa Co Adriaansen valmentamassa Portossa ja jäikin lopulta ulos vuoden 2006 MM-kisojen pelaajaryhmästä. Diego siirtyi Werder Bremeniin toukokuussa 2006, jossa hän teki vuoteen 2010 ulottuvan sopimuksen. 

26. toukokuuta 2009 Diego lähti Werder Bremenistä ja siirtyi viisivuotisella sopimuksella italialaiseen Juventukseen. Hänestä maksettiin 24,5 miljoonaa euroa.

Ensimmäisessä virallisessa Juventus-ottelussaan Chievoa vastaan Diego syötti Juven 1–0-voittomaalin, jonka viimeisteli Vincenzo Iaquinta. Toisessa Serie A -ottelussa Diego viimeisteli jo kaksi maalia AS Romaa vastaan käydyssä kamppailussa, jonka Juventus voitti 3–1 Roman Stadio Olimpicolla.

Yhden Juventus-vuoden jälkeen hän siirtyi Bundesliiga-joukkue Wolfsburgiin vuoteen 2014 asti. Diego siirtyi yhden kauden mittaisella lainasopimuksella Atlético Madridiin elokuussa 2011.

## Saavutukset

***2000 Salerna Mundialito**: Brasilian maajoukkueessa
***2001 Alle 17-vuotiaiden Etelä-Amerikan mestaruus **: Brasilian maajoukkueessa
***2002 Toulon Tournament**: Brasilian maajoukkueessa
***2002 [[Campeonato Brasileiro Série A|Campeonato Brasileiro]]**: Santosissa
***2004 [[Copa América]]**: Brasilian maajoukkueessa
***2004 Portuguese Supercup**: FC Portossa
***2004 [[Intercontinental Cup]] ([[Toyota Cup]])**: FC Portossa
***2006 [[SuperLiga]]**: FC Portossa
***2009 [[Saksan Cup]]**: Werder Bremenissä

## Statistiikka

## Lähteet

## Aiheesta muualla
*Profiili FC Porton sivustolla 
*Profiili ''FootballDatabase.com''issa  
*Kuva Diegosta
Yhdysvaltain perustuslain ensimmäinen lisäys

**Ensimmäinen lisäys** () kuuluu Yhdysvaltain perustuslain osaan, joka koostuu sen kymmenestä ensimmäisestä lisäyksestä, jotka tunnetaan yhteisnimellä *Bill of Rights*. Ensimmäinen lisäys kieltää Yhdysvaltain kongressia säätämästä lakia, joka:

* määrää valtionuskonnon tai asettaa jonkin uskonnon etuasemaan muihin uskontoihin nähden
* kieltää vapaan uskonnon harjoittamisen
* rajoittaa sananvapautta tai lehdistön vapautta
* rajoittaa oikeutta rauhanomaiseen kokoontumiseen
* rajoittaa oikeutta vaatia hallinnolta epäkohtien korjaamista

1900-luvulla Yhdysvaltain korkein oikeus katsoi, että vuonna 1868 tehtyyn neljänteentoista lisäykseen kuulunut Due Process -periaate määrää ensimmäisen lisäyksen koskemaan myös osavaltioita.

## Lakiteksti
Yhdysvaltain perustuslain ensimmäinen lisäys kuuluu englanniksi:

:*Congress shall make no law respecting an establishment of religion, or prohibiting the free exercise thereof; or abridging the freedom of speech, or of the press; or the right of the people peaceably to assemble, and to petition the Government for a redress of grievances.*

Suomennettuna:

:*Kongressi ei säädä mitään lakia uskontokunnan perustamisesta tai kieltääkseen uskonnon vapaata harjoittamista tai rajoittaakseen ilmaisunvapautta, lehdistönvapautta tai kansan oikeutta kokoontua rauhanomaisesti ja vedota hallitukseen epäkohtien korjaamiseksi.*

## Tausta
Perustuslain alkuperäinen teksti synnytti vastustusta, koska lain ei siinä muodossaan katsottu sisältävän tyydyttäviä vakuuksia kansalaisoikeuksien turvaamisesta. Ensimmäinen lisäys säädettiin yhdessä muun lain kanssa korjaamaan tätä puutetta. Prosessi, jonka aikana vaadittu määrä Yhdysvaltain osavaltioita ratifioi ensimmäisen lisäyksen, saatiin päätökseen 15. joulukuuta 1791.

## Lähteet
* Kilman, J. & Costello, G. (Eds). (2000). ''The Constitution of the United States of America: Analysis and Interpretation.''  
* Haynes, C. "Religious liberty in public life." (2004). 
* Hoover Institution. "Campaign Finance." (2004). 
* Irons, P. (1999). *A People's History of the Supreme Court.* New York: Penguin.

### Viitteet

## Aiheesta muualla
Lyndon B. Johnson Space Center

**Lyndon B. Johnson Space Center** (JSC) on Nasan miehitettyjen avaruuslentojen keskus Houstonissa, Texasissa. Avaruuskeskuksen maan lahjoitti aikanaan Ricen yliopisto.

JSC:iin on sijoitettu miehitettyjen avaruuslentojen lennonvalvontakeskus (Mission Control Center (MCC-H)). Sukkulalentojen päätyttyä Yhdysvalloilla ei toistaiseksi ole omia miehitettyjä avaruuslentoja mutta MCC-H toimii ISS-avaruusaseman valvojana. JSC on myös Nasan astronauttien pääasiallinen koulutuskeskus. Keskuksessa työskentelee yli 15&nbsp;000 henkilöä.

Avaruuskeskukseen on tallennettu lentokykyinen Saturn V -kantoraketti.

## Historia
Keskuksen sijoittamiseen Houstoniin vaikutti Texasista kotoisin ollut silloinen senaattori, myöhempi presidentti Lyndon B. Johnson. Keskus avattiin vuonna 1961, ja sai nykyisen nimensä Johnsonin kuoltua 1973. Täydessä toimintakunnossa keskus oli vuonna 1965.

Keskukseen rakennettiin Apollo-kuulentojen jälkeen 1970-luvulla kuunäytelaboratorio. Osaa näytteistä säilytetään laitoksen erityistiloissa eikä niitä anneta tutkittaviksi tilojen ulkopuolelle. 
## Katso myös

*John F. Kennedy Space Center

## Lähteet
* 
### Viitteet
Ku

**Ku** tarkoittaa seuraavia:

* Kankaanpään Uimarit, KU, suomalainen urheiluseura
* Kansan Uutiset, KU, suomalainen sanomalehti
* Kemijärven Urheilijat, KU, suomalainen urheiluseura
* Kouvolan Urheilijat, KU, suomalainen urheiluseura
* Kresťanská únia, slovakialainen kristillisoikeistolainen puolue
* 
* 
* 
* Ku-nimisiä henkilöitä:
** Ku Hye-sun (s. 1984), eteläkorealainen näyttelijä ja laulaja
** Ku Bon-chan (s. 1993), eteläkorealainen jousiampuja ja olympiavoittaja

## Katso myös
Aihepiiriin liittyy myös seuraava:

* Kenttäurheilijat-58, KU-58, suomalainen urheiluseura.